text: Otte-årig dreng savnet og fundet
  29 august 2014 kl. 16.08
  Sydøstjyllands Politi efterlyste fredag eftermiddag en otte-årig dreng fra Grindsted. Han var ikke set siden klokken 13, da han forlod Grindsted Privatskole på Trehøjevej. Heldigvis blev han fundet i god behold ved 18-tiden.
  Den otte-årige dreng kørte på en sort/gul mountainbike af mærket Greenfield. Politiet ledte efter ham med flere patruljer og hunde i Grindsted og omegn. Kort efter kl. 18 blev han fundet cyklende og uvidende om, at han var savnet. Nu er han genforenet med forældrene.
  